EkBass/fiwiki-20250220-pages-articles huggingface dataset:
Edward Mannock

Edward Corringham Mannock (24. toukokuuta 1887 – 26. heinäkuuta 1918) oli brittiläinen ensimmäisessä maailmansodassa kunnostautunut lentäjä-ässä, joka palkittiin kuolemansa jälkeen Viktorian ristilläLondon Gazette 31463/9136 (18.7.1919) Viitattu 3.3.2010. Hänelle oli eläessään myönnetty palveluksestaan myös muita virallisia tunnustuksia, kuten Distinguished Service Order ja Military Cross -kunniamerkit. Mannockin pudottamien viholliskoneiden määrä vaihtelee eri lähteissä ja kriteereillä 50–73:n välilläBBC News: The trembling ace (20.3.2009) Viitattu 3.3.2010. == Kuolema == Edward Mannock sai surmansa ilmataistelussa hänen lentokoneensa sytyttyä vihollisen maatulesta palamaan ja pudottua linjojen taakseSpartacus Educational: Biography of Mick Mannock Viitattu 3.3.2010. Virallisesti hänen ruumiinsa hautapaikka on tuntematon, mutta BBC:n Timewatch-sarjan episodin Ensimmäiset lentoässät (esitetty YLEn ykkösellä 3. maaliskuuta 2010YLE: Historiaa, ensimmäiset lentoässät Viitattu 3.3.2010) mukaan on erittäin luultavaa, että hänen leposijansa on "tuntemattoman brittiläisen lentäjän" paikalla Laventien sotilashautausmaalla. Mannockin nimi on kaiverrettu Faubourg d’Amiensin sotilashautausmaan muistomerkkiin Arrasissa, Canterburyn tuomiokirkon seinälaattaan ja Wellingboroughin sotamuistomerkkiin. == Lähteet == == Aiheesta muualla == * The Aerodrome: Edward Mannock Luokka:Brittiläiset ensimmäisessä maailmansodassa kaatuneet Luokka:Brittiläiset lentäjät Luokka:Vuonna 1887 syntyneet Luokka:Vuonna 1918 kuolleet
Telephone (kappale)

Telephone on Lady Gagan kappale, jolla esiintyy myös Beyoncé. Kappale on toinen singlejulkaisu The Fame Monster -EP:ltä. Kappaleen ovat kirjoittaneet Gagan lisäksi LaShawn Daniels, Lazonate Franklin, Beyoncé sekä Rodney Jerkins, joka on myös tuottanut kappaleen. Kappale voitti vuoden 2010 MTV Video Music Awards -gaalassa parhaan yhteisen kappaleen palkinnon. Kappaleesta on kuvattu musiikkivideo. Lady Gaga aluksi teki kappaleen Britney Spearsin Circus - albumille. Mutta kun hän jätti sen pois albumilta, Lady Gaga otti sen itselleen. ==Kappalelista== *US Remix EP #"Telephone" (Alphabeat Extended Remix) – 6:41 #"Telephone" (Crookers Vocal Remix) – 4:50 #"Telephone" (DJ Dan Extended Vocal Remix) – 5:59 #"Telephone" (DJ Dan Vocal Remix) – 3:28 #"Telephone" (Dr. Rosen Main Remix) – 6:25 #"Telephone" (Electrolightz Remix) – 4:26 #"Telephone" (Kaskade Extended Remix) – 5:24 #"Telephone" (Ming Extended Remix) – 4:31 #"Telephone" (Passion Pit Remix) – 5:13 #"Telephone" (Tom Neville's Ear Ringer Remix) – 7:14 *UK CD Single #"Telephone" – 3:40 #"Telephone" (Alphabeat Remix Edit) – 4:51 *UK 7" Vinyyli #"Telephone" – 3:40 #"Telephone" (Passion Pit Remix) – 5:13 ==Julkaisu== Valtio Päivämäärä Formaatti Yhdysvallat 26. tammikuuta 2010 (Radio) Mainstream Rhythmic Urban Hot AC Ranska 15. helmikuuta 2010 Digi Yhdysvallat 2. maaliskuuta 2010 Digi - The Remixes 30\. maaliskuuta 2010 CD Single - The Remixes Iso-Britannia 15. maaliskuuta 2010 CD single, 7" Saksa 26. maaliskuuta 2010 CD single ==Musiikkivideo== Jonas Åkerlundin ohjaama musiikkivideo kuvattiin 28. helmikuuta. Gaga on kertonut, että "Telephone" jatkuu siitä, mihin "Paparazzin" minielokuvamainen musiikkivideo päättyi. Lady Gaga on joutunut vankilaan, mutta pääsee ulos, kun Beyoncé maksaa takuut ja he lähtevät Kill Bill -autolla kohti kahvilaa, jossa he myrkyttävät ihmiset ja lopussa he lähtevät kahvilasta ja Gaga lupaa Beyoncélle, etteivät he enää ikinä palaisi. Musiikkivideo julkaistiin 11. maaliskuuta kello 23.30 EST. Gaga on itse kommentoinut videota: "Säälittää Bad Romancen puolesta, sillä Telephonen videosta tuli paljon parempi". ==Listasijoitukset== Lista Korkein sijoitus Alankomaat 10 Australia 3 Belgia (Flanderi) 1 Belgia (Vallonia) 1 Espanja 5 Irlanti 1 Iso-Britannia 1 Italia 2 Itävalta 3 Kanada 3 Norja 1 Ranska 3 Ruotsi 2 Saksa 3 Slovakia 6 Suomi 7 Sveitsi 4 Tanska 1 Tšekki 9 Unkari 4 Uusi-Seelanti 3 Yhdysvallat 3 Yhdysvallat (Pop Songs) 1 Yhdysvallat (Dance/Club Play Songs) 1 Yhdysvallat (Latin Songs) 23 == Lähteet == == Aiheesta muualla == *Kappaleen musiikkivideo YouTubessa Luokka:Vuoden 2009 kappaleet Luokka:Lady Gagan kappaleet Luokka:Beyoncé Knowlesin kappaleet
Lai Châu (maakunta)

Lai Châu on maakunta Vietnamin luoteisosassa, Kiinan ja Laosin vastaisella rajalla, Tây Bắcin alueella. Sen pääkaupunki on nimeltään Lai Châu. Maakunnan pinta-ala on 9 112 km². Vuonna 2009 maakunnassa oli 370 tuhatta asukasta. Economic Regions & Provinces Citypopulation Väkiluvultaan maakunta on Vietnamin toiseksi pienin. Maakunnassa asuu 23 etnisen ryhmän edustajia, etenkin thaita ja hmongeja. Lai Chau Vietnam Open Tour == Lähteet == Luokka:Vietnamin maakunnat
Johann Ernst Altenburg

Johann Ernst Altenburg (15. kesäkuuta 1734 Weißenfels – 14. toukokuuta 1801 Bitterfeld) oli saksalainen säveltäjä, urkuri ja trumpetisti. Hänen isänsä Johann Kaspar Altenburg (1688–1761) oli myös muusikko ja konserttitrumpetisti. Hän aloitti opettamaan poikaansa muusikoksi jo varhain, Johann Ernstin ollessa vain 2-vuotias. Aikuisiän saavuttaessaan Johann Ernst oli taitava trumpetisti, muttei onnistunut löytämään töitä sellaisena. Hän opetteli soittamaan urkuja ja kaksi vuotta kestäneiden opintojen jälkeen muutti ulkomaille. 1767 hän muutti Landsbergiin lähelle Hallen kaupunkia, jossa toimi urkurina. Hänen palkkansa oli huono ja hän kuoli köyhyydessä 1801. Säveltäjänä hänet tunnetaan erityisesti kuudesta cembalolle säveltämästään sonaatista. == Aiheesta muualla == * Luettelo Alteburgin sävellyksistä Saksan musiikkiarkistossa Luokka:Saksalaiset säveltäjät Luokka:Saksalaiset urkurit Luokka:Trumpetistit Luokka:Vuonna 1734 syntyneet Luokka:Vuonna 1801 kuolleet
Rocky Mountain Revue

Rocky Mountain Revue on yksi NBA:n kesäliigoista. Turnauksen isännöijänä toimii Utah Jazz. Ensimmäistä kertaa Rocky Mountain Revue järjestettiin vuonna 1984 ja vuodesta 1990 lähtien sitä on pelattu nykyisellä sarjajärjestelmällä. Viime vuosina turnauksen suosio ja katsojaluvut ovat laskeneet. == Lähteet == == Aiheesta muualla == *Inside Hoops Luokka:National Basketball Association
Peter Mueller (pikaluistelija)

Peter Alan Mueller (s. 27. heinäkuuta 1954) on yhdysvaltalainen pikaluistelija ja pikaluisteluvalmentaja. Mueller voitti olympiakultaa 1 000 metrin pikaluistelussa Innsbruckissa 1976. Matka oli tuolloin ensimmäistä kertaa mukana olympialaisissa. Hän kilpaili samoissa olympialaisissa myös 500 metrin matkalla, jolla hän sijoittui viidenneksi. Hän menestyi myös pikaluistelun sprinttimaailmanmestaruuskilpailuissa, joissa hän voitti pronssia vuonna 1976 ja hopeaa vuonna 1977. Mueller lopetti kilpailu-uransa vuonna 1980, Lake Placidin olympialaisten jälkeen. Hän kilpaili noissa olympialaisissa 1 000 metrin matkalla, ja sijoittui viidenneksi. Oman urheilu-uransa jälkeen Mueller on toiminut pikaluisteluvalmentajana. Hän on valmentanut muun muassa olympiakultaa voittaneita yhdysvaltalaisia Bonnie Blairia ja Dan Jansenia. Vuodesta 2003 hän toimi Norjan pikaluistelumaajoukkueen päävalmentajana, mutta hänet erotettiin tehtävästä loppuvuonna 2009, kun yksi joukkueen luistelijoista, Maren Haugli, oli syyttänyt häntä seksuaalisesta häirinnästä. Suomen pikaluistelumaajoukkueen päävalmentajana hän toimi vuosina 2018–2019. Peter Mueller on ollut naimisissa yhdysvaltalaisen pikaluistelijan Leah Poulosin ja alankomaalaisen pikaluistelijan Marianne Timmerin, entisen valmennettavansa, kanssa, mutta molemmat liitot päättyivät eroon. Hänellä on kaksi aikuista lasta. == Lähteet == Luokka:Yhdysvaltalaiset olympiavoittajat Luokka:Yhdysvaltalaiset pikaluistelijat Luokka:Yhdysvaltalaiset pikaluisteluvalmentajat Luokka:Vuonna 1954 syntyneet Luokka:Elävät henkilöt
Sơn La (maakunta)

Sơn La on maakunta Vietnamin luoteisosassa, Laosin vastaisella rajalla, Tây Bắcin alueella. Sen pääkaupunki on nimeltään Sơn La. Maakunnan pinta-ala on 14 174 km². Vuonna 2009 maakunnassa oli 1,08 miljoonaa asukasta.Economic Regions & Provinces Citypopulation Maakunnassa asuu monia etnisiä ryhmiä kuten mat, hmongit, daot ja muongit. Alueesta 80% on vuoristoa, jonka lisäksi on kaksi tasankoa Son La ja Moc Chau. Sawadee == Lähteet == Luokka:Vietnamin maakunnat
Tales of the Texas Rangers

Tales of the Texas Rangers oli NBC:n esittämä yhdysvaltalainen kuunnelmasarja, jonka ensimmäinen jakso lähetettiin 8. kesäkuuta 1950 ja viimeinen 14. syyskuuta 1952. Sarjan pääosassa oli Joel McCrea, joka näytteli ranger Jace Pearsonia. Tales of the Texas Rangersin samannimistä televisioversiota esitti CBS. Sen ensimmäinen jakso lähetettiin 3. syyskuuta 1955 ja viimeinen 25. toukokuuta 1957. Tässä versiossa Jace Pearsonia näytteli Willard Parker. ==Lähteet== ==Aiheesta muualla== * Sarjan jaksoja archive.orgissa Luokka:Yhdysvaltalaiset radiokuunnelmat Luokka:Yhdysvaltalaiset televisiosarjat
Sotalapset (elokuva)

Sotalapset on suomalainen dokumenttielokuva vuodelta 2003, jonka on ohjannut Erja Dammert. Elokuva käsittelee talvi- ja jatkosodan lastensiirtoja sodan jaloista pois lähetettyjen lasten näkökulmasta.Koulukino: Sotalapset Viitattu 4.3.2010 Elokuva seuraa yksittäisten henkilöiden elämäntarinaa heidän sotalapsuutensa ajan. He kertovat erosta vanhemmista, matkasta naapurimaahan ja uudesta perheestä. Elokuva sisältää myös sota-ajan arkistomateriaalia.Kinotar: Sotalapset Viitattu 5.3.2010 Elokuva voitti vuoden 2003 Parhaan dokumentin Jussin. == Lähteet == == Aiheesta muualla == * Luokka:Suomalaiset dokumenttielokuvat Luokka:Vuoden 2003 dokumenttielokuvat Luokka:Jussi-palkitut elokuvat Luokka:Jatkosotaan pohjautuvat elokuvat
Luettelo vuoden 2010 urheilutapahtumista

Tämä on luettelo vuoden 2010 urheilutapahtumista. Luettelo on keskeneräinen. == Tapahtumat == Päivämäärä(t) Tapahtuma Laji Sarja Kausi Sijainti 18\. tammikuuta–31. tammikuuta Australian avoin tennisturnaus 2010 tennis Australian avoin tennisturnaus – Melbourne, Australia 19.–30. tammikuuta Futsalin EM-kilpailut 2010 futsal Futsalin EM-kilpailut – Unkari 24.–31. tammikuuta Jääpallon MM-kilpailut 2010 jääpallo Jääpallon MM-kilpailut – Moskova, Venäjä 24\. tammikuuta Naisten suurpujottelu alppihiihto Alppihiihdon maailmancup Alppihiihdon maailmancup 2009–2010 Cortina d'Ampezzo, Italia 10.–14. helmikuuta Hiihtosuunnistuksen EM-kilpailut 2010 hiihtosuunnistus Hiihtosuunnistuksen EM-kilpailut – Miercurea Ciuc, Romania 11.–14. helmikuuta Ruotsin ralli 2010 ralli Rallin MM-sarja MM-rallikausi 2010 Karlstad, Ruotsi 12.–28. helmikuuta Talviolympialaiset 2010 monia lajeja Olympialaiset – Vancouver, Kanada 14\. helmikuuta Daytona 500 2010 NASCAR NASCAR NASCAR-kausi 2010 Daytona Beach, Yhdysvallat 6\. maaliskuuta Mäkihyppy mäkihyppy Mäkihypyn maailmancup Mäkihypyn maailmancup 2009–2010 Lahti, Suomi 14\. maaliskuuta Bahrainin Grand Prix 2010 Formula 1 Formula 1 Formula 1 -kausi 2010 Sakhir, Bahrain 8.–9. toukokuuta GP2-osakilpailu GP2 GP2 GP2-kausi 2010 Barcelona, Espanja 11\. kesäkuuta–11. heinäkuuta Jalkapallon MM-kilpailut 2010 jalkapallo Jalkapallon MM-kilpailut – Etelä-Afrikka 3.–25. heinäkuuta Ranskan ympäriajo 2010 pyöräily Ranskan ympäriajo – Ranska 24.–25. heinäkuuta Kuninkuusravit 2010 raviurheilu Kuninkuusravit – Oulu, Suomi 27\. heinäkuuta–1. elokuuta Yleisurheilun EM-kilpailut 2010 yleisurheilu Yleisurheilun EM-kilpailut – Barcelona, Espanja 28\. heinäkuuta–1. elokuuta Yleisurheilun Afrikan- mestaruuskilpailut 2010 yleisurheilu Yleisurheilun Afrikan-mestaruuskilpailut – Nairobi, Kenia 5.–8. elokuuta Kalevan kisat 2010 yleisurheilu Kalevan kisat – Kajaani, Suomi 27\. elokuuta Memorial van Damme 2010 yleisurheilu Timanttiliiga Timanttiliiga 2010 Bryssel, Belgia 28\. elokuuta–12. syyskuuta Koripallon MM-kilpailut 2010 koripallo Koripallon MM-kilpailut – Turkki 4.–11. joulukuuta Salibandyn MM-kilpailut 2010 salibandy Salibandyn MM-kilpailut – Suomi Luokka:Vuoden 2010 urheilu
Naoko Yamazaki

Naoko Yamazaki () (s. 27. joulukuuta 1970) on japanilainen astronautti, joka lensi toisena japanilaisena naisena avaruudessa. Ensimmäinen oli Chiaki Mukai. Yamazaki kuuluu Japanin avaruusjärjestöön (JAXA). Yamazaki valmistui luonnontieteiden kandidaatiksi 1993 ja filosofian maisteriksi 1996 Tokion yliopistosta. Yamazaki osallistui Kansainvälisen avaruusaseman japanilaisen moduulin, Kibōn, kehittämiseen. Toukokuussa 2004 Yamazaki suoritti Sojuz- valmennuksen kosmonauttien koulutuskeskus Juri Gagarinissa, Tähtikaupungissa, Venäjällä. Yamazaki aloitti astronauttikoulutuksen kesäkuussa 2004 Lyndon B. Johnson Space Centerissä Houstonissa, Texasissa. Marraskuussa 2008 JAXA julkisti Yamazakin osallistuvan STS-131-avaruussukkulalennolle vuonna 2010. STS-131 laukaistiin kohti Kansainvälistä avaruusasemaa (ISS) 5. huhtikuuta 2010. ==Lähteet== ==Aiheesta muualla== *Yamazakin lentoa STS-131 edeltävä haastattelu NASAn sivulla (8.3.2010) * Luokka:Japanilaiset avaruuslentäjät Luokka:Vuonna 1970 syntyneet Luokka:Elävät henkilöt
Menonen

Menonen on kylä Urjalassa Pirkanmaalla. Se sijaitsee valtatien 9 varrella. Asukkaita kylässä on noin 300. Kylässä toimi vuoteen 2007 peruskoulun 1–6-luokkien opetusta antanut Menosten koulu. Kylällä toimivia järjestöjä ja yhteisöjä ovat Menosten kylätoimikunta, Menosten VPK, Menosten maa- ja kotitalousseura, Menosten diakoniapiiri ja Menosten kalastuskunta. Kyläyhdistys on ylläpitänyt myös kahta museota: moonamiesmuseota ja sen yhteydessä olevaa koulumuseota. Vuonna 2012 museoiden toiminta käyntikohteina oli loppunut ja ne toimivat enää virtuaalisesti osana kyläyhdistyksen verkkosivuja. ==Lähteet== Luokka:Urjalan kylät Luokka:Koijärven kylät
Jarmo Mäkilä

Jarmo Esa Antero Mäkilä (s. 1. heinäkuuta 1952 Rauma) on suomalainen taidemaalari ja kuvanveistäjä. Häntä on luonnehdittu yhdeksi Suomen keskeisistä postmodernismia edustavista kuvataiteilijoista. Maalaukset ovat usein hätkähdyttäviä ja niissä on mukana eroottista ja yhteiskunnallisista ainesta. Mäkilä opiskeli Taideteollisessa oppilaitoksessa 1970–1971 ja Suomen Taideakatemian koulussa 1970–1973. Hänen ensinäyttelynsä oli vuonna 1970. Hän on opettanut Taideteollisessa korkeakoulussa 1978–1988 ja Kuvataideakatemiassa 1988–1989 sekä toiminut vuosina 1993–1994 Kuvataideakatemian vt. professorina. Mäkilä toimi vuosina 1978–1982 Taidemaalariliiton varapuheenjohtajana ja 1982–1986 puheenjohtajana. Hän on ollut myös Suomen Taiteilijaseuran puheenjohtaja vuosina 1986–1991. Mäkilän maalaukset olivat aluksi tummasävyisiä ja realistisia. 1960-luvun lopun ja 1970-luvun alun poliittinen liikehdintä ja ilmapiiri näkyi Mäkilän varhaisissa töissä muun muassa työläisaiheina. Mäkilän postmoderneissa maalauksissa historialliset ja modernit elementit yhdistyvät barokkimaisen runsaiksi näkymiksi. 1980-luvulla hän käytti töissään aiheita populaarikulttuurista ja kulutusyhteiskunnan pintailmiöistä, mutta liitti niihin myös mytologisia aineksia tai korkeakulttuurin aihemaailmaa. Teoksissa esiintyi esimerkiksi punkkarien kuvia ja bodattuja ihmishahmoja. Mäkilä luettiin pian Suomen keskeisimpiin postmoderneihin maalareihin. Mäkilä on tunnettu erityisesti suurista ja värikkäistä akryylimaalauksistaan, joissa hän saattaa yhdistellä aiheita maalaustaiteen historiasta, sarjakuvista, mainoksista, rock-kuvastosta tai elokuvista. Mäkilä on lisäksi julkaissut sarjakuva-albumit Aavekaupunki (1988), Daydreamer (2002) ja Taksi van Goghin korvaan (2008). Teoksiin on sisältynyt 1970-luvulta lähtien myös omakuvia. Vuonna 2002 Mäkilälle myönnettiin Pro Finlandia -mitali ja vuonna 2014 taiteilijaeläke. ==Lähteet== == Aiheesta muualla == * Jarmo Mäkilän verkkosivut * * Jarkko Sikiö: Taxi van Goghin korvaan. Kvaak.fi. 14.1.2009. Luokka:Suomalaiset taidemaalarit Luokka:Pro Finlandia -palkitut Luokka:Postmodernistit Luokka:Vuonna 1952 syntyneet Luokka:Elävät henkilöt
The Man I Love

”The Man I Love” on George Gershwinin säveltämä ja Ira Gershwinin sanoittama laulu vuodelta 1924. Siitä on tullut yksi Gershwinien tunnetuimmista lauluista ja yksi 1920-luvun suosituimmista jazzstandardeista. Kappale kirjoitettiin alun perin Broadway-musikaaliin Lady, Be Good!, mutta kaihoisa balladi ei sopinut muuten nopeatempoiseen musikaaliin. Ensin se siirrettiin toiseen näytökseen ja lopulta pudotettiin kokonaan, kun koeyleisöt antoivat enemmän aplodeita musikaalin nopeammille tanssikappaleille. Vuonna 1927 Gershwinit ehdottivat laulua Strike Up the Band -musikaaliin, mutta näytelmä keskeytettiin ulkopaikkakunnilla pidettyjen koenäytösten jälkeen. Seuraavana vuonna kappale oli ehdolla Sigmund Rombergin ja Gershwinien yhteistyönä kirjoittamaan näytelmään Rosalie, mutta se pudotettiin tälläkin kertaa ohjelmistosta ennen ensi-iltaa. Kappaleen pelasti englantilainen perijätär, kreivitär Edwina Mountbatten, joka kuuli George Gershwinin esittävän sitä New Yorkissa pidetyillä kutsuilla ja pyysi saada kopion nuottijulkaisusta. Palattuaan Lontooseen kreivitär järjesti kappaleen Berkeley Square Orchestran ohjelmistoon, ja sitä kautta siitä tuli nopeasti suosittu Lontoon musiikkipiireissä. Kappale levisi myös Pariisin mustien jazzbändien repertuaariin. Kappaleen ulkomainen suosio sai kustantaja Max Dreyfusin markkinoimaan kappaletta Tin Pan Alleyn kautta, ja Yhdysvaltojen läpimurto tapahtui lopulta vuonna 1928, jolloin Marion Harris, Sophie Tucker, Paul Whiteman ja Fred Rich nousivat kukin omalla versiollaan singlelistoille. Jazzartisteista kappaleen ovat esittäneet muun muassa Art Tatum vuonna 1933, Billie Holiday Lester Youngin kanssa vuonna 1939 sekä Coleman Hawkins vuonna 1943. Suomeksi laulua on esitetty nimillä ”Tuo mies” (san. Terttu Jaakola) ja ”Mies toiveiden” (san. Pertti Reponen). == Lähteet == ==Aiheesta muualla== * Luokka:Vuoden 1924 kappaleet Luokka:George Gershwinin säveltämät kappaleet Luokka:Ira Gershwinin sanoittamat kappaleet Luokka:Balladit Luokka:Jazzstandardit Luokka:Yhdysvaltalaiset musiikkikappaleet
Pyörösiiat

Pyörösiiat (Prosopium) on Pohjois-Amerikassa ja koillisessa Aasiassa elävä siikojen alaheimoon (Coregoninae) kuuluva lohikalasuku, johon luetaan kuusi lajia. Näistä kolmella on suhteellisen laaja levinneisyys sisävesissä, kolme muuta tunnetaan vain Utahin ja Idahon rajalla sijaitsevasta Bear Lake -järvestä. ==Aiheesta muualla== * Luokka:Lohikalat
Frode Rønning

Frode Rønning (s. 7. heinäkuuta 1959) on norjalainen entinen pikaluistelija.Frode Rønning Store norske leksikonin verkkoversiossa Viitattu 8.7.2011. Rønning kilpaili pikaluistelun sprinttimatkoilla (500 m ja 1 000 m) kolmissa talviolympialaisissa, Lake Placidissä 1980, Sarajevossa 1984 ja Calgaryssä 1988. Parhaiten hän menestyi ensimmäisissä olympialaisissaan, joissa hän voitti 1 000 metrillä pronssia ajalla 1.16,91 (jakoi pronssin Neuvostoliittoa edustaneen Vladimir Lobanovin kanssa), ja sijoittui 500 metrillä neljänneksi ajalla 38,66. Hän myös osallistui kolmiintoista pikaluistelun sprinttimaailmanmestaruuskilpailuihin vuosien 1977 ja 1989 välillä. Hän voitti niistä neljä mitalia, kultaa vuonna 1981, hopeaa vuonna 1978 ja pronssia vuosina 1979 ja 1982. Rønning voitti urallaan myös 14 Norjan- mestaruutta. Hän piti kahdentoista vuoden ajan, vuodesta 1979 vuoteen 1991, hallussaan 500 metrin pikaluistelun Norjan-ennätystä. Hänen ennätyksensä 500 metrin matkalla on 37,31 ja 1 000 metrin matkalla 1.15,14. Rønningin edustamia seuroja olivat Ask Skøyteklubb, Leinstrand Idrettslag ja Oslo Idrettslag. Oman urheilu-uransa jälkeen hän toimi Norjan pikaluistelumaajoukkueen sprinttereiden valmentajana. == Lähteet == Luokka:Norjalaiset olympiamitalistit Luokka:Norjalaiset pikaluistelijat Luokka:Pikaluisteluvalmentajat Luokka:Vuonna 1959 syntyneet Luokka:Elävät henkilöt
Benozzo Gozzoli

Benozzo Gozzoli (1420–1497) oli italialainen taidemaalari. Hän teki värikkäitä ja yksityiskohtaisia maalauksia, jotka kuvaavat eloisasti oman aikansa ihmisiä ja tapahtumia. Maalaukset ovat saaneet vaikutteita kansainvälisestä gotiikasta. Gozzoli toimi aluksi Lorenzo Ghibertin avustajana Firenzen kastekirkon Paratiisin Portit -ovireliefien veistämisessä ja Fra Angelicon avustajana freskoissa. Gozzoli maalasi useita freskoja ja alttaritauluja muun muassa Firenzessä, Roomassa ja Pisassa. Hänet tunnetaan parhaiten Firenzen Palazzo Medici-Riccardiin tekemistään freskoista, joista kuuluisin on kolmen kuninkaan kulkuetta kuvaava Tietäjät itäisiltä mailta. Freskoon on kuvattu Medicien mahtisuvun jäseniä aikalaisineen, ja Gozzoli on sijoittanut myös itsensä kulkueeseen. == Maalauksia == *Madonna del Baldacchino, 1440–1445; National Gallery *Helenan ryöstö (Ratto di Elena), tempera puulle, 1445, National Gallery *Adorazione dei Magi, fresko 1440–1441 * Naisia haudalla 1440–1441, fresko, San Marco, Firenze *Annunciazione, tempera puulle 1450–1455 *Ecce Homo, 1450 *Pyhä Ursula, 1450 ==Lähteet== ==Aiheesta muualla== *Gozzolin Pyhän Augustinuksen elämää kuvaavat freskot Luokka:Italialaiset taidemaalarit Luokka:Renessanssin taidemaalarit Luokka:1400-luvulla syntyneet Luokka:Vuonna 1497 kuolleet
Erkki Koiso-Kanttila

Erkki Antero Koiso-Kanttila (8. joulukuuta 1914 Tampere – 29. lokakuuta 2006 Helsinki) oli arkkitehtuurin professori ja Oulun yliopiston rehtori. Hänen mukaansa nimettiin Erkki Koiso-Kanttilan katu Oulun yliopiston viereen. Koiso- Kanttilan vanhemmat olivat rakennusmestari Kustaa Koiso-Kanttila ja Elsa Suomela. Hän tuli ylioppilaaksi Tampereen suomalaisesta yhteiskoulusta 1934 ja valmistui arkkitehdiksi Teknillisestä korkeakoulusta 1942. Koiso-Kanttila teki useita opinto- ja tutkimusmatkoja Eurooppaan ja Yhdysvaltoihin. Hän toimi Lapin rakennuspiirin suunnittelutoiminnan johtajana 1945–1948, Lapin läänin lääninrakennustarkastajana 1949–1959, Suomen arkkitehtiliiton standardoimislaitoksen suunnitteluosaston päällikkönä 1950–1958 sekä liiton asiamiehenä 1951. Helsingin 1. apulaiskaupunginarkkitehti hän oli 1958–1959 ja vs. kaupunginarkkitehti 1959–1961. Oulun yliopiston arkkitehtuurin professorina Koiso-Kanttila toimi 1961–1977, arkkitehtiosaston johtaja hän oli 1975–1977 ja yliopiston rehtori 1965–1968. Oma arkkitehtitoimisto Koiso- Kanttilalla oli vuodesta 1943. Hän toimi 1950-luvulta aina 1980-luvun alkuun useissa Oulun yliopiston suunnittelua ja rekentamista koskeneissa toimielimissä ja oli yliopistojen ja korkeakoulujen rakentamisen neuvottelukunnan puheenjohtaja 1974–1982. Tekniikan alan kunniatohtori Koiso- Kanttilasta tuli 1974. Koiso-Kanttila oli sotilasarvoltaan insinöörimajuri (1966), hänen puolisonsa vuodesta 1941 oli Maijaliisa Soivio. ==Lähteet== ==Aiheesta muualla== * Erkki Koiso-Kanttilan muistokirjoitus sanomalehti Kalevassa Luokka:Suomalaiset arkkitehdit Luokka:Suomalaiset professorit Luokka:Oulun yliopiston professorit Luokka:Oulun yliopiston rehtorit Luokka:Vuonna 1914 syntyneet Luokka:Vuonna 2006 kuolleet
Viitasaaren keskuskoulu

Viitasaaren keskuskoulu oli Viitasaarella sijaitseva yläkoulu, jossa opetettiin 7.–9. vuosiluokkia. Viitasaaren keskuskoulu yhdistettiin Haapaniemen kouluun, joka käsitti aiemmin alakoulun, eli aiemmin ala-asteen. Ennen koulujen yhdistymistäkin alakoululaiset käyttivät Viitasaaren keskuskoulun tiloja esimerkiksi ruokailuun ja käsityöluokkina. Keskuskoulu sijaitsi, ja nykyisin Haapaniemen koulu sijaitsee, uimahallin, kirjaston ja nuorisotalon lähellä. Keskuskoulua alettiin remontoida jouluna 2009, ja koulun B-rakennus valmistui kesällä 2010. Peruskorjaus valmistui kokonaisuudessaan maaliskuussa 2011. Liikuntatiloina toimivat Viitasaaren urheilukenttä, Viitasaari-Areena ja Hurrikaani-halli. Yläkoulun rehtorina toimi Antti Kero vuoteen 2014 saakka, ja häntä seurasi Jari Kunelius. Kero toimi myös oppilaanohjaajana. Koulussa oli yli 300 oppilasta lukuvuonna 2009–2010. == Lähteet == Luokka:Viitasaaren oppilaitokset Luokka:Suomen peruskoulut
Alden

Alden tai Aldén voi tarkoittaa seuraavia: ==Paikannimet== ;Yhdysvalloissa *Alden, kaupunki Iowassa *Alden, aavekaupunki Kaliforniassa *Alden, kaupunki Kansasissa *Alden, kunnallishallinnoton yhteisö Michiganissa *Alden, kaupunki Minneostassa *Alden, kunta New Yorkissa **Alden, kylä ja kunta New Yorkissa *Alden, kunta Wisconsinissa *Alden Township, township Etelä-Dakotassa *Alden Township, township Illinois'ssa *Alden Township, township Minnesotassa, Freebornin piirikunnassa *Alden Township, township Minnesotassa, St. Louisin piirikunnassa *Alden Township, township Pohjois-Dakotassa ;Muualla *Alden, kraatteri Kuussa *Alden, saari Norjassa ==Henkilöt == *Ginger Alden (s. 1956), yhdysvaltalainen näyttelijä ja malli, Elvis Presleyn naisystävä *Norman Alden (1924-2012), yhdysvaltalainen näyttelijä *Sonja Aldén (s. 1977), ruotsalainen poplaulaja ==Muut== *Alden, nimi *Alden Research Laboratory, laboratorio Massachusettsissä, Yhdysvalloissa *USS Alden (DD-211), Yhdysvaltain laivaston hävittäjä *Alden v. Maine, Yhdysvaltain korkeimman oikeiden päätös *Alden Shoe Company, yhdysvaltalainen kenkävalmistaja
Keith Alexander

Keith Alexander (14. marraskuuta 1956 Nottingham – 3. maaliskuuta 2010 Lincoln) oli englantilainen jalkapallovalmentaja ja jalkapalloilija. Alexander oli ensimmäinen tummaihoinen ammattilaisseuran päävalmentaja Englannissa, ja kuollessaan hän oli pisimpään päävalmentajana toiminut tummaihoinen. Alexander kuoli 53-vuotiaana aivoaneurysmaan. == Pelaajaura == Pelaajana Alexander edusti uransa alkuvaiheessa lukuisia The Football Leaguen ulkopuolisia seuroja. Hän voitti muun muassa FA Vasen pelatessaan Stamfordissa. Lopulta hän eteni konferenssissa pelanneeseen Barnetiin ja sieltä Football Leaguen alimmilla sarjatasoilla pelanneisiin Grimsby Towniin, Stockport Countyyn ja Lincoln Cityyn. Alexander pelasi myös kolme maaottelua Saint Lucian maajoukkueessa vuonna 1990. Alexanderin vanhemmat olivat syntyjään Saint Lucialta. == Valmennusura == Alexander aloitti Lincoln Cityn juniorijoukkueen valmentajana ja 1993 hänet nimitettiin edustusjoukkueen päävalmentajaksi. Hänestä tuli samalla ensimmäinen tummaihoinen ammattilaisseuran päävalmentaja Englannissa. Alexanderin pesti kesti vuoden verran, minkä jälkeen hän toimi Mansfield Townin juniorivalmentajana ja pelasi seuran edustusjoukkueessa vielä kolme ottelua. Mansfieldin jälkeen Alexander toimi päävalmentajana useissa puoliammattilaisseuroissa kunnes palasi takaisin Lincoln Cityyn 2001. Hän toimi aluksi kakkosvalmentajana ja siirtyi päävalmentajaksi keväällä 2002. Lincoln oli tuolloin selvitystilassa ja 3. divisioonan häntäpäässä. Vastoin odotuksia Alexander onnistui kuitenkin johtamaan Lincolnin kaudella 2002–2003 2. divisioonan nousukarsintojen finaaliin. Marraskuussa 2003 Alexander joutui vaativaan leikkaukseen puhjenneen aivoaneurysman vuoksi. Hän selvisi ja palasi kentän laidalle kolme kuukautta myöhemmin. Lincoln selvisi Alexanderin komennossa vielä kolmesti nousukarsintoihin saavuttamatta kuitenkaan paikkaa ylemmältä sarjatasolta. Kesällä 2006 Alexander siirtyi Kakkosliigan Peterborough Unitedin päävalmentajaksi, mutta joutui lähtemään tehtävästään tammikuussa 2007 kuuden perättäisen tappion jälkeen. Keväällä 2007 Alexanderista tuli Buryn toiminnanjohtaja ja helmikuussa 2008 hän siirtyi Kakkosliigassa pelanneen Macclesfield Townin päävalmentajaksi. == Kuolema == Alexanderilla kärsi aivovaltimon pullistumista jo 2003 ja hän joutui uudestaan sairaalaan 2009. Hän todettiin kuitenkin terveeksi ja päästettiin kotiin. Alexander sai sairaskohtauksen palattuaan kotiin 2. maaliskuuta 2010 pelatusta ottelusta Notts Countya vastaan ja kuoli sairaalassa seuraavana päivänä. == Lähteet == Luokka:Englantilaiset jalkapallovalmentajat Luokka:Englantilaiset jalkapalloilijat Luokka:Saintlucialaiset jalkapalloilijat Luokka:Vuonna 1956 syntyneet Luokka:Vuonna 2010 kuolleet
Silent Scream

Silent Scream on suomalainen yhtye, joka on perustettu vuonna 2009 hajonneen Varjon raunioista. Varjon perustajajäsenet Antti Lautala ja Henry Waldén olivat sopineet aikanaan, että jos toinen eroaa bändistä tai kuolee, toinen ei jatka bändiä Varjo-nimellä. Waldénin kuoltua tapaturmaisesti syyskuussa 2008 Varjo-yhtye lopetti, ja loput jäsenet jatkoivat nimellä Silent Scream. Silent Screamin kokoonpanossa on nyt kolme jäsentä, Antti Lautala, Jukka Laine ja Matthew Pallasoja. Vuonna 2010 Silent Scream julkaisi ensimmäisen pitkäsoittonsa nimeltään In the Cinema. Albumilla on kuultavissa vaikutteita muun muassa kauhuelokuvien klassikoista ja Killing Joken kaltaisista post-punk -yhtyeistä. ==Diskografia== * == Lähteet == == Aiheesta muualla == * Sue, 22.02.2010, Eilisen jälkeen / Viimeinen näytös: Liikkuvat Lapset, Päät, Silent Scream / Varjo (keikka-arvio) Luokka:Suomalaiset indie rock -yhtyeet
Woodside

Woodside voi viitata useisiin paikkoihin ympäri maailmaa: == Australia == *Woodside (Etelä-Australia), kylä *Woodside (Victoria), kylä *Woodside Petroleum, australialainen yritys == Kanada == *Woodside (Kanada), kunnallishallinnoton yhteisö == Yhdistynyt kuningaskunta == *Woodside (Aberdeen), Aberdeenin kaupunginosa *Woodside (Dundee), Dundeen kaupunginosa *Woodside (Berkshire), kylä *Woodside (County Durham), kylä *Woodside (Glasgow), Glasgow'n kaupunginosa *Woodside (Lontoo), Lontoon kaupunginosa *Woodside (Merseyside), kylä == Yhdysvallat == *Woodside, Delaware, kunta *Woodside (Kalifornia), kaupunki *Woodside (Pennsylvania), väestönlaskennallinen alue *Woodside (Queens), New Yorkin kaupunginosa *Woodside (Utah), autiokaupunki *Woodside Township (Otter Tailin piirikunta) *Woodside Township (Polkin piirikunta)
Pummi (elokuva)

Pummi () on Pier Paolo Pasolinin ohjaama ja kirjoittama italialainen draamaelokuva vuodelta 1961. Se kertoo nuoresta pummista, joka rakastuu hyveelliseen naiseen, ja hänen yrityksistään saavuttaa tuo rakkaus. Pummi oli Pasolinin ensimmäinen ohjaustyö.Erickson == Rooleissa == == Lähteet == * === Viitteet === == Aiheesta muualla == * * * Luokka:Vuoden 1961 italialaiset elokuvat Luokka:Italialaiset mustavalkoelokuvat Luokka:Italialaiset draamaelokuvat Luokka:Pier Paolo Pasolinin ohjaamat elokuvat Luokka:Elokuvat köyhyydestä
Azerbaidžanin futsalmaajoukkue

Azerbaidžanin futsalmaajoukkue edustaa Azerbaidžania futsalin kansainvälisissä otteluissa. Sitä hallinnoi maan jalkapalloliitto. Joukkue on FIFA-rankingissa sijalla 15 Azerbaidžan on osallistunut EM-kilpailuihin kahdesti, mutta ei ole selviytynyt MM-kisoihin. Joukkue sijoittui ensimmäisissä arvokisoissaan EM- kisoissa 2010 neljänneksi. Azerbaidžanin joukkueessa pelaa useita brasilialaistaustaisia pelaajia, esimerkiksi Biro Jade, joka voitti EM-kisojen maalikuninkuuden vuonna 2010. Suuri enemmistö pelaa seuratasolla Araz Nahitševanin joukkueessa, jota maajoukkueen päävalmentaja Alesio valmentaa. == Lähteet == Luokka:Futsalmaajoukkueet Maajoukkue
Ann

Ann voi viitata seuraaviin asioihin: *Ann, kaupunki Myanmarissa *Ann, autiokaupunki Kaliforniassa *Ann, kraatteri Kuussa *Ann, nimi cs:AN de:AN el:AN en:AN fa:AN fr:AN ko:AN it:AN sw:AN la:AN lv:AN ja:AN no:AN pl:An ro:AN sl:AN sv:AN vi:AN uk:АН
Mod

Mod tarkoittaa muun muassa seuraavia asioita: * mod, eräs brittiläinen nuorisokulttuuri * MoD (Ministry of Defence), Ison-Britannian puolustusministeriö * modulo eli jakojäännös * M.O.D. (Method of Destruction), newyorkilainen thrash-yhtye * MOD-musiikki eli tracker-musiikki, tietokoneella tehtyä musiikkia. * modaus eli laitteistojen tai ohjelmistojen muokkaaminen * Mod, sukunimenä: ** Akseli Mod (1899–1979), suomalainen kommunisti.
Andienlokki

Andienlokki (Larus serranus, myös Chroicocephalus serranus) on eteläamerikkalainen lokkilaji. Sen elinympäristöä ovat Andien järvet sisämaassa Ecuadorin pohjoisosista Chilen pohjoisosaan, läntiseen Boliviaan ja Argentiinan pohjoisosiin. Laji talvehtii Tyynenmeren rannikolla, lähinnä Chilen eteläosissa. Andienlokin holotyypin kuvaili Johann Jakob von Tschudi Junínista Perusta vuonna 1844.IBC == Lähteet == Luokka:Lokit
Meksikonlokki

Meksikonlokki (Larus heermanni) on Meksikossa ja Kaliforniassa pesivä lokki. Sen elinympäristö käsittää lähinnä Kalifornianlahden ja siellä erityisesti Isla Rasan; sekä Baja Californian San Beniton saaren Tyynenmeren puolella, harvakseltaan Kalifornian rannikon. Satunnaisesti se pesii myös San Franciscon lahdella. Meksikonlokki syö pieniä kaloja, äyriäisiä, niveljalkaisia, hyönteisiä, jätteitä, haaskoja ja muiden lintujen munia. Lajin holotyypin kuvaili John Cassin San Diegosta Kaliforniasta 1852.IBC == Lähteet == Luokka:Lokit
Abdullo Tangriyev

Abdullo Tangriyev (s. 28. maaliskuuta 1981) on uzbekistanilainen judoka ja olympiamitalisti. Hän voitti olympiahopeaa yli 100-kiloisten sarjassa Pekingin olympialaisissa 2008 ja avoimen sarjan maailmanmestaruuden Tjumenissa 2011. Hän on saavuttanut lisäksi kolme MM-pronssia ja voittanut kuusi Aasian- mestaruutta. == Lähteet == *Profiili judoinside.com-sivustolla Luokka:Uzbekistanilaiset judokat Luokka:Uzbekistanilaiset olympiamitalistit Luokka:Vuonna 1981 syntyneet Luokka:Elävät henkilöt
Preerialokki

Preerialokki (Larus californicus) on pohjoisamerikkalainen lokki. Sen elinympäristö on mantereen itäosan sisämaan järvillä, pohjoisessa Kanadan Mackenziejoelta Albertaan ja Länsi-Manitobaan. Yhdysvaltojen puolella se elää maan luoteisvaltioissa, muun muassa Etelä-Dakotassa, Washingtonissa, Wyomingissa ja Montanassa. Siitä tunnetaan kaksi alalajia. Lajin holotyypin kuvaili George Newbold Lawrence Stocktonista Kaliforniasta 1854.IBC Preerialokilla on vaihteleva ruokavalio ja se syö hyönteisiä, jyrsijöitä, kaloja, munia, muiden lintujen poikasia, haaskoja ja jätteitä. == Lähteet == Luokka:Lokit
Yurisleidy Lupetey

Yurisleidy Lupetey Cobas (s. 6. toukokuuta 1981 Holguín) on kuubalainen judoka ja olympiamitalisti. Hän voitti pronssia Ateenan olympialaisista 2004 alle 57-kiloisten sarjassa. Lupetey on voittanut samassa painoluokassa myös maailmanmestaruuden Münchenissä 2001, MM-pronssia Osakassa 2003, kultaa Pan- Amerikan kisoissa 2003 ja 2011 sekä kuusi Pan-Amerikan judomestaruutta. == Lähteet == Luokka:Kuubalaiset judokat Luokka:Kuubalaiset olympiamitalistit Luokka:Vuonna 1981 syntyneet Luokka:Elävät henkilöt
Indrek Pertelson

Indrek Pertelson (21. huhtikuuta 1971 Tallinna) on virolainen judoka ja olympiamitalisti. Hän on voittanut urallaan kaksi olympiamitalia, pronssia yli 100-kiloisten sarjassa vuosina 2000 ja 2004. Pertelson on voittanut myös kaksi mitalia MM-kilpailuista ja viisi EM-kisoista. == Lähteet == * Pertelsonin profiili judoinside.com-sivustolla ==Viitteet== Luokka:Virolaiset judokat Luokka:Virolaiset olympiamitalistit Luokka:Vuonna 1971 syntyneet Luokka:Elävät henkilöt
Ruotsin cup

Ruotsin cup on muun muassa seuraavissa urheilulajeissa käytävä kilpailu: * baseballin Ruotsin cup * jalkapallon Ruotsin cup * jääpallon Ruotsin cup * koripallon Ruotsin cup * käsipallon Ruotsin cup * lentopallon Ruotsin cup * rugby unionin Ruotsin cup * salibandyn Ruotsin cup * sulkapallon Ruotsin cup * tenniksen Ruotsin cup * vesipallon Ruotsin cup * yleisurheilun Ruotsin cup.
Friendly Floatees

Friendly Floatees olivat muovisia kylpyleluja, joita päätyi vuonna 1992 mereen rahtilaivasta, joka oli myrskysäällä kuljettamassa niitä Kiinasta The First Years Inc -nimiseltä tehtaalta Yhdysvaltoihin.Jane Standley, Ducks' odyssey nears end BBC, päivitetty 12.7.2003 Kiinasta Seattleen matkalla olleesta rahtialuksesta joutui vuonna 1992 myrskyn aiheuttamassa onnettomuudessa Tyynenmereen 29 000 Friendly Floatees -merkkistä kylpylelua, joukossa muun muassa kilpikonnia, ankkoja, majavia ja sammakoita. Tuulet ja merivirrat kuljettivat niistä tuhansia Alaskaan, mutta osa kulkeutui Beringinsalmeen. Lelut oli suunniteltu kestämään taaperoikäisten kylpyleikkejä, ja osa niistä selvisikin jäiden läpi Atlantille. Niiden kulkureitit ja -nopeudet ovat antaneet tutkijoille lisätietoa merivirroista.Ducks' odyssey nears end (BBC) Lauren Johnston, Rubber Duckies Map The World CBS News 31.7.2003 == Lähteet == Luokka:Meritiede Luokka:Merivirrat Luokka:Leikkikalut Luokka:Vuoden 1992 onnettomuudet
Dorjpalamyn Narmandakh

Dorjpalamyn Narmandakh (; s. 18. joulukuuta 1975 Darhan) on mongolialainen judoka ja olympiamitalisti. Hän voitti pronssia Atlantan olympialaisissa 1996 alle 60-kiloisten sarjassa. Narmandakh on voittanut neljä mitalia Aasian- mestaruuskilpailuissa vuosina 1993 - 2001. == Lähteet == Luokka:Mongolialaiset judokat Luokka:Mongolialaiset olympiamitalistit Luokka:Vuonna 1975 syntyneet Luokka:Elävät henkilöt
Clare Hall

Clare Hall on yksi Cambridgen yliopiston 31 collegesta. Sen perusti vuonna 1966 Clare College, joka itsekin oli aikaisemmin (1338–1856) tunnettu nimellä Clare Hall. Päätös collegen perustamisesta tehtiin tammikuussa 1964 ja sen ensimmäiseksi presidentiksi valittiin vuonna 1965 Brian Pippard. Clare College lahjoitti uudelle jatko-opiskelijoiden collegelle paitsi vanhan nimensä, myös maata ja rakennuksia Herschel Roadilta Cambridgen läntisistä osista. Lisälahjoituksia saatiin muun muassa Andrew Mellonin säätiöltä, jonka nimi oli tuolloin Old Dominion Foundation. Clare Hall sai kuninkaallisen erioikeuden itsenäisenä collegena Elisabet II:lta vuonna 1984. Clare Hallin itsensä mukaan collegen tekee poikkeukselliseksi sen epämuodollinen ilmapiiri, joka ilmenee muun muassa erillisen opettajain pöydän () puuttumisena ruokasalista; Clare Hallissa opettajien ja jatko-opiskelijoiden vuorovaikutusta yritetään kannustaa. Muita Clare Hallin erityisyyksiä ovat perheystävällisyys ja ulkomaisten vierailevien tutkijoiden runsas määrä. Cambridgen yliopisto poisti vuonna 1965 säännöistään sekacollegekiellon. Clare Hall ja kaksi muuta jatko- opiskelijoiden collegea (Wolfson College ja Darwin College) olivat Cambridgen ensimmäiset colleget, jotka alkoivat hyväksyä sekä mies- että naisopiskelijoita. Clare Hall ja Osk. Huttusen säätiö ovat perustaneet Fellowship-apurahan. Se on tarkoitettu tutkijoiden 6–12 kuukauden työskentelyyn Cambridgen yliopistossa, sen Clare Hall -collegessa. == Lähteet == ==Aiheesta muualla== Luokka:Cambridgen yliopiston colleget
Åke Edwardson

Karl Åke Peter Edvardsson (s. 10. maaliskuuta 1953, Småland, Ruotsi) on ruotsalainen kirjailija. Hän on aiemmin ollut journalismin luennoitsijana Göteborgin yliopistossa. Hänet tunnetaan ennen muuta Göteborgiin sijoittuvista Erik Winter -dekkareistaan. == Teokset == * Till allt som varit dött (1995, suom. Sen kutsuu elohon, 2010) * Gå ut min själ (1996, suom. Joudu jo sieluni, 2011) * Dans med en ängel (1997, suom. Enkelitanssi, 1999) * Rop från långt avstånd (1998, suom. Etäisiä huutoja, 2000) * Genomresa (1999, suom. Läpikulkumatka, 2006) * Sol och skugga (1999, suom. Varjoa ja aurinkoa, 2001) * Låt det aldrig ta slut (2000, suom. Se ei päättyä saa, 2002 * Himlen är en plats på jorden (2001, suom. Maanpäällinen taivas, 2003) * Segel av sten (2002, suom. Kivinen purje, 2004) * Jukebox (2003) * Winterland (2004, suom. Winterland — rikostarinoita, 2005) * Samurajsommar (2005, nuortenkirja, suom. Samuraikesä, 2006) * Rum nummer 10 (2005, suom. Huone numero 10, 2006) * Drakmånad (2006, nuortenkirja, suom. Lohikäärmekuu, 2010) * Vänaste land (2006, suom. Armahin maa, 2008) * Nästan död man (2007, suom. Melkein kuollut mies, 2008) * Den sista vintern (2008, suom. Winterin viimeinen talvi, 2010) * Hus vid världens ände (2012, suom. Talo maailman laidalla, 2013) * Marconi park (2013, suom. Menneisyyden viesti, 2014) == Aiheesta muualla == *Virallinen nettisivu Luokka:Ruotsalaiset rikoskirjailijat Luokka:Vuonna 1953 syntyneet Luokka:Elävät henkilöt
Davaasambuugiin Dorjbat

Davaasambuugiin Dorjbat (; s. 19. marraskuuta 1970) on mongolialainen entinen judoka. Hän voitti urallaan kaksi mitalia Aasian-mestaruuskilpailuista vuosina 1991 ja 1993. Dorjbat osallistui yksiin olympialaisiin, Barcelonan kisoihin 1992, joissa hän sijoittui jaetulle yhdeksännelle tilalle kevyessä keskiluokassa. == Lähteet == * Davaasambuugiinin profiili judoinside.com- sivustolla Luokka:Mongolialaiset judokat Luokka:Vuonna 1970 syntyneet Luokka:Elävät henkilöt
Konda

Konda () on Obin vesistöön kuuluvan Irtyšin sivujoki Tjumenin alueeseen kuuluvassa Hanti-Mansian autonomisessa piirikunnassa Venäjällä. Sen pituus on 1 097 kilometriä ja valuma-alueen laajuus 72 800 neliökilometriä. Joen virtaus vaihtelee voimakkaasti. Keskimääräinen virtaus 164 kilometrin päässä joen suusta on 231 kuutiometriä sekunnissa. Konda virtaa Länsi-Siperian alangon länsireunalla ensin kohti kaakkoa ja sitten koilliseen. Joen vesistössä on paljon järviä. Tärkeimmät sivujoet ovat Mulymja, Bolšoi Tap, Jukonda, Kama, Jevra, Kuma ja Splavnaja. Seudulla on öljyesiintymiä. Joen varrella sijaitsee Urain kaupunki ja Kondinskojen piirikeskus. Kanta-asukkaat ovat manseja. ==Lähteet== ==Aiheesta muualla== * Hydrologisia tilastoja 1936-1990: Konda at Bolchary (unesco.org) Luokka:Hanti-Mansian joet Luokka:Obin vesistö
Sosva

Sosva () on Obin vesistöön kuuluvan Tavdan toinen alkujoki Sverdlovskin alueella Venäjällä. Sen pituus on 635 kilometriä ja valuma-alueen laajuus 24 700 neliökilometriä. Joen virtaus vaihtelee voimakkaasti. Keskimääräinen virtaus 140 kilometrin päässä joen suusta on 113 kuutiometriä sekunnissa. Sosva saa alkunsa pohjoisen Uralin itärinteiltä, virtaa kaakkoon ja alajuoksullaan Länsi-Siperian alangolla kohti koillista. Joki on liikennöintikelpoinen 333 kilometrin matkalla. Joen varrella sijaitsee Garin piirikeskus ja Sosvan kaupunkimainen taajama. Yläjuoksulla on Denežkin Kamen -niminen luonnonpuisto. ==Katso myös== * Malaja Sosva * Severnaja Sosva ==Lähteet== Luokka:Obin vesistö Luokka:Sverdlovskin alueen joet
Mantelikala

Mantelikala on kalaruoka, jonka pääraaka-aineena käytetään esimerkiksi seitiä, turskaa tai lohta. Kalan päälle tehdään kuorrutus, joka on tehty korppujauhoista, kermasta, voista ja mantelilastuista. Mantelikalaa on myös saatavilla valmisruokana. ==Lähteet== ==Aiheesta muualla== * Fineli: Mantelikalan ravintosisältö * Mantelikalan resepti Luokka:Kalaruoat
Nimet Yhdysvalloissa

Nimet Yhdysvalloissa ovat yleensä etunimien ja sukunimien osalta peräisin Euroopasta ja useimmat niistä ovat, kuten Yhdysvaltojen valtakieli englannin kieli, peräisin Englannista. Alkuperäisiä amerikkalaisia nimiä sen sijaan esiintyy jonkin verran paikannimissä. Kaiken kaikkiaan puhtaasti "amerikkalaisia" nimiä on varsin vähän, ja lähinnä niitä esiintyy paikannimissä sekä luonnonpaikoilla että asutusnimissä. Henkilönimissä sen sijaan puhtaasti "amerikkalaiset" elementit ovat vähäisempiä. Eräs Yhdysvalloissa, mutta myös pohjoismaissa, varsinkin Ruotsissa ja Tanskassa yleinen tapa on ottaa joko vanhemmilla tai esipolvilla olleita sukunimiä välinimiksi (vrt. George Walker Bush). Jotkut voivat myös käyttää puhuttelunimenään välinimeä varsinaisen etunimen asemesta (vrt. Strom Thurmond, Gore Vidal). ==Paikannimet== Paikannimissä on englannin kielen (vrt. Springfield) ja yleisen länsimaisen kulttuuripiirin, kuten antiikin Kreikan ja Rooman (vrt. Philadelphia) tai yleisen eurooppalaisen paikannimistön (vrt. Paris) elementtien ohella myös Amerikan alkuperäiskansoilta saatua nimistöä (muun muassa Manhattan ja Mississippi), sekä aikoinaan Espanjan siirtomaihin kuuluneissa osissa Yhdysvaltoja myös espanjankielistä nimistöä (vrt. Santa Fe, Los Angeles, San Francisco) ja Ranskan siirtomaana olleessa Louisianassa Ranskaan viittaavaa nimistöä (esimerkiksi New Orleans). ==Etunimet== Etunimistä jotkut ovat alkuperältään englantilaisia, joko roomalaisia, kelttiläisiä tai germaanisia esikristillisiä tai antiikin kulttuuriin perustuvia nimiä, mutta suuri osa on koko Euroopassa yleisiä kristillisperäisiä nimiä, joiden alkuperä on heprean, kreikan ja latinan kielissä. ==Sukunimet== Sukunimissä ovat edustettuina kaikki Yhdysvaltoihin saapuneet siirtolaisryhmät, joista suurin osuus on englantilaisilla nimillä, mutta myös muut siirtolaisryhmät ovat vahvasti edustettuna (vrt. Vonnegut, de Niro, Schwarzkopf, Kissinger, Soderbergh, Pietila, Mondale). ==Lähteet== ==Aiheesta muualla== * Behind the Name: English Names * American Name Society Luokka:Nimet Luokka:Yhdysvaltalainen kulttuuri
Adolph Deutsch

Adolph Deutsch (20. lokakuuta 1897 Lontoo, Iso-Britannia – 1. tammikuuta 1980 Los Angeles, Kalifornia, Yhdysvallat) oli brittiläinen elokuvasäveltäjä. Broadwaylla 1920-luvulta alkaen toiminut Deutsch siirtyi elokuvasäveltäjäksi 1938. Hänet palkittiin kolmesti Oscar-palkinnolla. Palkinnot hän sai elokuvista Annie mestariampuja (1950), Seitsemän veljeksen morsiamet (1954) ja Oklahoma (1955). Hänen muihin elokuviinsa kuuluvut muun muassa Maltan haukka (1941), High Sierra (1941) ja Pikku naisia (1949). Deutsch jäi eläkkeelle 1961. == Lähteet == == Aiheesta muualla == * * Luokka:Brittiläiset elokuvasäveltäjät Luokka:Oscar-palkinnon saajat Luokka:Vuonna 1897 syntyneet Luokka:Vuonna 1980 kuolleet
L’Arroseur arrosé

L’Arroseur arrosé (Suomessa myös nimillä Kasteltu kastelija ja Puutarhuri) on Louis Lumièren ohjaama ranskalainen lyhyt mykkä komediaelokuva vuodelta 1895. Se on tiettävästi maailman ensimmäinen komediaelokuva ja lisäksi ensimmäinen elokuva, joka kertoo kuvitteellisen tarinan. Se on myös ensimmäinen elokuva, jota varten suunniteltiin elokuvajuliste, joka liittyy elokuvan tapahtumiin. Puutarhuria esitti Lumièren oma puutarhuri François Clerc ja poikaa Lumièren puusepän kisälli Benoît (tai Daniel) Duval. == Lähteet == == Aiheesta muualla == * * Luokka:Vuoden 1895 ranskalaiset elokuvat Luokka:Ranskalaiset mustavalkoelokuvat Luokka:Ranskalaiset komediaelokuvat Luokka:Ranskalaiset mykkäelokuvat
Kuusilokki

Kuusilokki (Larus philadelphia, myös Chroicocephalus philadelphia) on pohjoisamerikkalainen lokkilaji. Sen esiintymisalue ulottuu Alaskan länsiosista Brittiläisen Kolumbian itäosiin, Québeciin ja mahdollisesti Mainen pohjoisosiin. Se talvehtii sekä Tyynenmeren että Atlantin rannikoilla Meksikoa ja Länsi-Intian saaristoa myöten. Lajin holotyypin kuvaili George Ord Philadelphiasta vuonna 1815.IBC == Lähteet == Luokka:Lokit
Amerikanharmaalokki

Amerikanharmaalokki (Larus smithsonianus), joka luetaan usein harmaalokin alalajiksi L. argentatus smithsonianus, on pohjoisamerikkalainen lokki. Sen elinympäristö ulottuu Alaskasta suurimpaan osaan Kanadaa Suurille järville, ja Yhdysvaltain itärannikolle Pohjois-Carolinaan saakka. Lajin holotyypin kuvaili Elliott Coues 1862.IBC == Lähteet == Luokka:Lokit
Lähikuvia

Lähikuvia on vuonna 2004 julkaistu Kaksio-nimisen yhtyeen esikoisalbumi. Albumilta julkaistiin singlet Ajattelen sua ja Tyttö tanssii vaan. == Kappaleet == # Lähikuvia # Ajattelen sua # Kuume # Tyttö tanssii vaan # Katseilta suojaan # Ihana # Putosin (feat. Mariska) # Lähemmäksi # Iltasatuja # Tähdet # Yöperhoset # Ajattelen sua (drum n´ bass dub) == Singlet == * * * == Arvostelut == * Findance: https://archive.today/20120524142524/http://www.findance.com/arvostelut.php?id=447 == Lähteet == Luokka:Vuoden 2004 esikoisalbumit Luokka:Suomalaiset popalbumit Luokka:Suomalaiset elektronisen musiikin albumit
Amerikanmerilokki

Amerikanmerilokki (Larus occidentalis) on pohjoisamerikkalainen lokki. Sen elinympäristö ulottuu Yhdysvaltain koillisrannikon Washingtonin Destruction Islandilta Kaliforniaan ja Meksikon Baja Californian Guadalupe Islandille. Siitä tunnetaan kaksi alalajia. Se syö kaloja, rapuja, mustekaloja, simpukoita, merisiilejä, munia, haaskoja, jätteitä ja toisten lintujen poikasia. Lajin holotyypin kuvaili John James Audubon Washingtonin Cape Disappointmentista 1839.IBC == Lähteet == Luokka:Lokit
Discovery Peak

Discovery Peak voi viitata ainakin seuraaviin asioihin: * Discovery Peak (Kalifornia), Yhdysvallat. (Nimi epävirallinen) * Discovery Peak (Washington), Yhdysvallat.
Discovery Peak (Kalifornia)

Discovery Peak on vuori Diablo Rangen vuorijonossa. Se tunnetaan myös nimellä Valpe Ridge–Rose Flat. Vuori on Alamedan piirikunnan korkein kohta ja on 1 170,4 metriä korkea. Nimen Discovery Peak vuorelle antoi vuonna 1991 Dinesh Desai. == Lähteet== Luokka:Alamedan piirikunnan maantiede Luokka:Kalifornian vuoret
Amerikanisolokki

Amerikanisolokki (Larus glaucescens) on Tyynenmeren pohjoisosissa elävä lokki. Sen elinympäristö ulottuu Aleuttien länsipäästä ja Commander Islandsilta eteläiselle Beringinmerelle sekä Etelä-Alaskaan, ja sieltä kaakkoon Pohjois- Oregoniin. Se talvehtii Beringinmereltä Japaniin, Kaliforniaan ja Baja Californiaan ulottuvalla alueella. Lajin holotyypin kuvaili Johann Friedrich Naumann 1840.IBC Amerikanisolokki on kaikkiruokainen ja sen ruokavalio koostuu kaloista, maljakotiloista, nivelkotiloista, simpukoista, merisiileistä, siimajalkaisista, ravuista, mustekaloista, sekä pienemmistä linnuista, munista, pienistä nisäkkäistä, kasvimateriaalista ja jätteistä sekä haaskoista. pienoiskuva|left|250px|Yksivuotias amerikanisolokki == Lähteet == Luokka:Lokit
Tsogtbazaryn Enkhjargal

Tsogtbazaryn Enkhjargal (, s. 6. huhtikuuta 1981 Erdenebüren) on mongolialainen naispainija. Hän on voittanut urallaan yhden pronssimitalin MM- kisoista, kaksi pronssia Aasian kisoista sekä seitsemän mitalia Aasian- mestaruuskilpailuista. Enkhjargal on osallistunut kaksiin kesäolympialaisiin, Ateenassa 2004 jän sijoittui kahdeksanneksi ja Pekingissä 2008 16:nneksi. == Lähteet == * Profiili foeldeak.com * Tsogtbazarynin profiili sports- reference.com-sivustolla Luokka:Mongolialaiset naispainijat Luokka:Vuonna 1981 syntyneet Luokka:Elävät henkilöt